**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÎRGU MUREŞ**

**CĂMIN PENTRU PERSOANE VÂRSTNICE**

**Nr. 1779 din 07.11. 2017**

**EXPUNERE DE MOTIVE**

**privind stabilirea costului mediu lunar de întreținere și a contribuției lunare de întreținere, pentru anul 2018, datorate de persoanele vârstnice îngrijite în “Căminul pentru persoane vârstnice Tîrgu-Mureș” cod serviciu social 8730CR-V-I**

Căminul pentru persoane vârstnice Tîrgu - Mureş este un serviciu public cu personalitate juridică, înfiinţat prin H.C.L. municipal Tîrgu - Mureş nr.275/2005, subordonat Consiliului local municipal Tîrgu - Mureş, ce oferă servicii sociale specializate în îngrijirea persoanelor vârstnice şi care funcţionează în conformitate cu prevederile Legii nr.17/2000 *privind asistenţa socială a persoanelor vârstnice* *,republicată* *cu modificările şi completările ulterioare,* având o capacitate de 76 de locuri.

Conform prevederilor art.25,alin.(1) din Legea nr. 17/2000 privind asistenţa socială a persoanelor vârstnice, republicată, cu modificările și completările ulterioare, “Costul mediu lunar de întreţinere se stabileşte anual de către consiliile locale şi/sau judeţene, după caz, înainte de adoptarea bugetelor proprii.” Alin.(4) al articolului mai sus menționat precizează:“Costul mediu lunar de întreţinere trebuie să asigure îndeplinirea nivelului standardelor minime de calitate şi nu poate fi mai mic decât standardul minim de cost aprobat prin hotărâre a Guvernului."

Potrivit art.24 al Legii nr.17/2000 “(1) Persoanele vârstnice care dispun de venituri proprii şi sunt îngrijite în căminele organizate potrivit prezentei legi, precum şi susţinătorii legali ai acestora au obligaţia să plătească lunar o contribuţie de întreţinere, stabilită pe baza costului mediu lunar de întreţinere”, si “(2) Persoanele vârstnice care nu au venituri şi nici susţinători legali nu datorează contribuţia de întreţinere, aceasta fiind asigurată din bugetele locale sau judeţene, după caz, în limita hotărâtă de acestea.”

Prin Referatul înregistrat cu nr. 1178/07.11.2017, având în vedere expunerea prezentată ,motivată de prevederile legale invocate **,**Căminul pentru Persoane Vârstnice Tîrgu- Mureş  **,** supune spre analiză și aprobare :

-**“Costul mediu lunar de întreţinere, pentru anul 2018”**, pentru persoanele vârstnice îngrijite în Căminul pentru persoane vârstnice Tîrgu-Mureș **în cuantum de 3000 lei/beneficiar.**

- **“Contribuția lunară de întreținere, pentru anul 2018”** datorată de persoanele vârstnice îngrijite în Căminul pentru persoane vârstnice Tîrgu-Mureș **în cuantum de 505 lei.**

**Vizat,**

**Director executiv Director, Korpádi Győrgy**

**Căminul pentru persoane vârstnice**

**dr. Anca Mariela Florea**

**R O M Â N I A**

**JUDEŢUL MUREŞ**



**CONSILIUL LOCAL MUNICIPAL TÎRGU MUREŞ**

**Proiect**

**(nu produce efecte juridice) \***

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2017**

**privind stabilirea costului mediu lunar de întreținere și a contribuției lunare de întreținere, pentru anul 2018, datorate de persoanele vârstnice îngrijite în “Căminul pentru persoane vârstnice Tîrgu-Mureș” cod serviciu social 8730CR-V-I**

***Consiliul local municipal Tîrgu Mureş, întrunit în şedinţă ordinară de lucru,***

Văzând expunerea de motive a Căminului pentru persoane vârstnice Tîrgu-Mureş nr. 1779/07.11.2017, privind aprobarea **Costului mediu lunar de întreținere** și **a Contribuției lunare de întreținere,** **pentru anul 2018**, datorate de persoanele vârstnice îngrijite în **“ Căminul pentru persoane vârstnice Tîrgu-Mureş”** cod serviciu social 8730CR-V-I

În temeiul prevederilor art. 36 alin. (1) si (2) litera „d”,coroborat cu art. 45 alin. (6) , şi art. 115 alin. (1) lit. „b” din Legea nr. 215/2001 privind administraţia publică locală, republicată, cu modificările şi completările ulterioare,

**H o t ă r ă ş t e :**

**Art. 1.** Se aprobă, **“Costul mediu lunar de întreţinere, pentru anul 2018”**, pentru persoanele

vârstnice îngrijite în Căminul pentru persoane vârstnice Tîrgu-Mureș, **în cuantum de 3000 lei/beneficiar.**

**Art**. **2.** Se aprobă, **“Contribuția lunară de întreținere, pentru anul 2018”** datorată de persoanele vârstnice îngrijite în Căminul pentru persoane vârstnice Tîrgu-Mureș, **în cuantum de 505 lei.**

**Art. 3.** Cu aducerea la îndeplinire a prevederilor prezentei hotărâri se încredinţează Căminul pentru persoane vârstnice Tîrgu Mureş prin director.

**Art. 4.** În conformitate cu prevederile art. 19, alin. 1, lit. **e**, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate**

**p.Secretarul Municipiului Tîrgu Mureș,**

**Director executiv D.J.C.A.A.P.L**

**Cătană Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**